text: [{"text_idx": "#000000", "text": "Lahoo na ho to kalam tarjuman nahin hota\nHamare daur me aansoo zuban nahin hota"}, {"text_idx": "#000001", "text": "Jahan rahega waheen roshni lotaye gaa\nKisi charagh ka apna makan nahin hota"}, {"text_idx": "#000002", "text": "Khusi ka wada sabhi se kiya gaya hai to fir,\nMere LaboN ko bhi thodi bahot hansi to mile."}, {"text_idx": "#000003", "text": "Hamara azm-e-safar kab kidhar ka ho jaaye,\nYe wo nahin jo kisi rehguzar ka ho jaaye,"}, {"text_idx": "#000004", "text": "Usee ko jeene ka haq hai jo is zamane mein,\nidhar ka lagta rahe, aur udhar ka ho jaaye."}, {"text_idx": "#000005", "text": "Mai katra hoke bhi toofaaN se jang leta hooN,\nMujhe bachana samandar ki zimmedari hai,"}, {"text_idx": "#000007", "text": "Muhabbat mein buri niyyat se kuch socha nahin jaata\nKaha jaata hai us ko be-wafaa, samjha nahin jaata"}, {"text_idx": "#000008", "text": "Jhukata hai ye sar jis ki ibadat ke liye us tak\nTera jazba to jaata hai tera sajda nahin jaata"}, {"text_idx": "#000009", "text": "Tumhare saath mein koi nayapan hai to bas ye hai\nBohot takleef deta hai, magar chhoraa nahin jaata."}, {"text_idx": "#000011", "text": "Asoolon par jahaaN aanch aaye takraana zaroori hai,\nJo zinda ho to fir zinda nazar aana zaroori hai,"}, {"text_idx": "#000013", "text": "Mujhe bujhaa de, meraa dard mukhtasar kar de\nMagar diye ki tarah mujh ko mo\u2019atbar kar de"}, {"text_idx": "#000015", "text": "Judaaiyon ki ye raaten to kaatni hongi\nKahaaniyon ko koi kaise mukhtasar kar de"}, {"text_idx": "#000016", "text": "Tere khayaal ke haathon kuch aisaa bikhraa hun\nKe jaise bachchaa kitaaben idhar-udhar kar de."}, {"text_idx": "#000018", "text": "Muhabbat meiN buri niyat se kuchh socha naheeN jaata,\nKaha jaata hai usko bewafa samjha naheeN jaata."}, {"text_idx": "#000019", "text": "Apne har ek lafz ka khud aainaa ho jaaunga\nUs ko chhota keh ke mein kaise bada ho jaaunga"}, {"text_idx": "#000020", "text": "Tum girane mein lage the tum ne socha hi nahin\nMein gira to mas\u2019ala bankar khada ho jaaunga"}, {"text_idx": "#000021", "text": "Mujh ko chalne do, akela hai abhi mera safar\nRaasta roka gayaa to qafila ho jaaunga"}, {"text_idx": "#000022", "text": "Sari duniya ki nazar mein hai mera ahd-e-wafa\nEk tere kehne se kya main be-wafa ho jaaunga?"}, {"text_idx": "#000024", "text": "Tujhe paane ki koshish meiN kuch itna kho chuka hooN maiN\nKi tu mil bhi agar jaye to ab milne ka gham hoga,"}]